ДАХ-м ирегъэблагъэ
2010 гъэм щегъэжьауэ Къэбэрдей-Балъкъэр Республикэм щагъэлъапIэ Зи хэкум къэзыгъэзэжахэм я махуэр. А махуэр 1998 гъэм шыщхьэIум и 1-м Адыгэ Республикэм щагъэувауэ щытащ.
ШыщхьэIум и 1-м Дунейпсо Адыгэ Хасэм и IуэхущIапIэм щекIуэкIынущ УФ-м и хэкуэгъуу хамэ къэралхэм щыпсэухэр къэшэжынымкIэ щыIэ къэрал программэр КъБР-м и щIыналъэм зэрыщылажьэм щытепсэлъыхьыну зэIущIэ.
ЗэIущIэм хэтынущ ДАХ-м и Исполкомым, Къэбэрдей Адыгэ Хасэм, «Хэку», «Пэрыт» хасэхэм, Адыгэ жылагъуэ зэгухьэныгъэхэм я лэжьыгъэр зэзыгъэуIу советым я лIыкIуэхэр, Тыркум, Сирием, Иорданием, США-м къикIыжауэ ди лъахэм щыпсэухэр.
ЗэIущIэм сыхьэт 16-м щIидзэнущ. Ар щекIуэкIынущ ДАХ-м и IуэхущIапIэу ЩоджэнцIыкIум и цIэр зезыхьэ уэрамым тетым.
ГЪУКIАКЪУЭ Идар.
